Și-a făcut debutul internațional în 1992 la Campionatele Balcanice, cucerind medalia de aur la inele și medalia de bronz la individual compus. În anul următor, la Birmingham, a participat la primul sau Campionat Mondial, clasându-se pe locul 5 la inele. La ediția din 1994 de la Brisbane a obținut medalia de bronz la inele. În anul următor a mai urcat o treaptă pe podium, fiind laureat cu argint la același aparat la Campionatul Mondial de la Sabae. Cu echipa a ocupat locul trei, prima medalie mondială din istoria gimnasticii masculine românești. La Jocurile Olimpice de vară din 1996 de la Atlanta a împărțit medalia de argint la inele cu ungurul Szilveszter Csollány.